
9 000 хектара частни гори има на територията на ДГС – Габрово
Собственици на 34 горски имоти ги предлагат за изкупуване на държавата

Над 12 000 частни горски имоти има на територията на Държавно горско стопанство – Габрово. Те се простират на повече от 9000 хектара. С това Габровският регион е сред районите с най-голяма концентрация на частни възстановени горски имоти. 
За 8-месечието на 2016 служители на ДГС – Габрово са издали общо 63 констативни протоколи и актове заради нарушения, установени в частни горски територии и 23 – за нарушения в държавни гори. Всички сигнали са придвижени по надлежния ред до съответните институции. 
[bookmark: _GoBack]Като превенция на нарушенията, чийто брой е по-голям в частните терени и с цел комасиране и по-добро стопанисване, държавата обяви първата кампания за изкупуване на малки частни горски имоти. Тя е на доброволен принцип, като с предимство ще се изкупуват гори, граничещи с държавни, а също такива, чиято площ е под 2 хектара. 
Първият етап на кампанията вече приключи, като комисия към СЦДП разгледа и оцени имотите, чиито собственици са заявили желание да ги продадат на държавата. 
Общо 218 имота са допуснати и класирани от комисията, като 69 от предложените терени са получили максималния брой точки. 34 от одобрените предложения са за гори, намиращи се на територията на ДГС – Габрово. 
Подробна информация и протокол от заседанието на комисията са публикувани на адрес https://www.scdp.bg/welcome. 
Предстои независими оценители да изготвят оценка на имотите, като сделките със собственици ще бъдат финализирани в рамките на предвидените за целта средства на СЦДП за тази година.

